Dravida Munnetra Kazhagam

Dravida Munnetra Kazhagam (DMK), (Bahasa Tamil: திராவிட முன்னேற்றக் கழகம், Bahasa Melayu: Persekutuan Kemajuan Dravida) ialah sebuah parti politik peringkat negeri di negeri-negeri Tamil Nadu, Puducherry, Karnataka, dan Andhra Pradesh di India. Parti ini juga merupakan salah satu daripada dua parti politik utama di Tamil Nadu, bersama dengan pesaingnya, All India Anna Dravida Munnetra Kazhagam (AIDMK). .

Parti tersebut ialah sebuah parti Politik Dravida yang diasaskan oleh C. N. Annadurai pada tahun 1949 sebagai sebuah pecahan daripada Dravidar Kazhagam (dikenali sebagai Parti Keadilan sehingga tahun 1944) yang dipimpin oleh Periyar E. V. Ramasamy.

Sejak pilihan raya negeri tahun 2021, parti ini menjadi parti yang memerintah di Tamil Nadu.

 Ideologi 

 DMK berpegang kepada prinsip memperjuangkan hak dan kepentingan masyarakat Dravida, yang merangkumi kumpulan-kumpulan etnik Tamil. Parti ini mempromosikan hak politik dan sosial masyarakat Dravida.

 Federalisme: DMK memperjuangkan federalisme yang kukuh di India, dengan penekanan terhadap autonomi negeri-negeri dan pengiktirafan terhadap identiti etnik serta budaya yang pelbagai dalam negara.

 Sekularisme: DMK menyokong prinsip sekularisme, namun dikenal pasti lebih kritikal terhadap agama Hindu dan lebih lunak terhadap agama-agama lain. Kebanyakan ahli politik dalam DMK adalah ateis.

 Anti-Hindi: DMK menentang usaha pihak pusat untuk menjadikan Hindi sebagai satu-satunya bahasa lingua franca di India.

 Populis: Seperti kebanyakan parti politik berhaluan populis, DMK sering membuat janji-janji besar atau menarik kepada pengundi dalam usaha meraih sokongan politik.

 Anti-BJP: DMK mempunyai asas ideologi yang berbeza dengan BJP. DMK secara tradisional menganut ideologi Dravida dan sekularisme, manakala BJP mengamalkan nasionalisme Hindu. Perbezaan ini sering mencetuskan ketegangan antara kedua-dua parti, terutama dalam isu-isu berkaitan agama dan budaya.

 Kontroversi 

 Kontroversi Korupsi: DMK telah terlibat dalam beberapa kontroversi berkaitan dengan korupsi. Antara yang paling terkenal adalah kes 2G spectrum, yang melibatkan skandal besar dalam industri telekomunikasi India, serta Skandal Granit yang juga melibatkan isu penyalahgunaan kuasa dan korupsi. * Politik Keluarga: Parti ini dikenali dengan politik dinasti, di mana dua ahli keluarga M. Karunanidhi telah menjadi Ketua Menteri, termasuk anaknya M. K. Stalin. Selain itu, banyak ahli keluarga lainnya, termasuk anak-anak, cucu, dan kerabat yang lain, telah menduduki pelbagai jawatan menteri di pemerintahan negeri dan pusat.  * Kontroversi Terkait Kebijakan Sosial: Beberapa dasar atau tindakan yang diambil oleh kerajaan pimpinan DMK telah mencetuskan kontroversi, terutamanya dalam isu-isu sosial seperti kes kekerasan terhadap wanita dan pengurusan konflik antara kumpulan etnik. Keputusan-keputusan ini kadang-kadang dianggap tidak cukup berkesan atau adil dalam menangani masalah tersebut.

Senerai pemimpin parti
Presiden
 1969-2017 - M.Karunanidhi
 2017 -Kini - M.K. Stalin
Setiausaha Agung
 1949-1955 - C. N. Annadurai
 1955-1960 - V. R. Nedunchezhiyan
 1960-1969 - C. N. Annadurai (Kali Kedua)
 1969-1977 - V. R. Nedunchezhiyan(Kali Kedua)
1977-2020 - K. Anbazhagan
 2020 - Kini - Duraimurugan

 Parti Pecahan dan Cabang 
Terdapat dua parti utama yang telah terbentuk hasil daripada perpecahan daripada DMK, iaitu:
 All India Anna Dravida Munnetra Kazhagam (AIADMK): Ditubuhkan pada 17 Oktober 1972 oleh bekas Ketua Menteri Tamil Nadu, M. G. Ramachandran (M.G.R.).
 Marumalarchi Dravida Munnetra Kazhagam (MDMK): Ditubuhkan pada 6 Mei 1994 oleh Ahli Parlimen Rajya Sabha, Vaiko.

Rujukan

Kategori:Parti Politik di Tamil Nadu
Kategori:Parti politik di India
Kategori:Rencana dengan pautan luar mati
Kategori:Sumber bahasa Inggeris CS1 (en)
Kategori:Gerakan Dravida